**Brumar târziu**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se trecură, se trecură

Timpuri verzi, vremi colorate

De-a rămas doar pâcla sură

Peste drumuri desfundate.

Cerul își pășește calea

Până la genunchi în ape

Cu cirezi să-și umple valea

Vrând pe toate să le-adape.

Lebede, cocori și alte

Păsări doar în în suflet ține-ți -

În priviri pot să-ți tresalte

Îngeri gri c-obrajii vineți.

Triști ce zboară, cu fereală

Ocolind buimacii nouri

Ce-au făcut învălmășală

Ca-nviatele ecouri.

Amintiri încep să vină

Tot mai multe să se-ndese

Aducându-se c-o vină

În oftări neînțelese.

Și privești natura toată

Că începe să te doară:

Pare foarte încărcată,

Dar pustiu este afară.

Mai zgârcite se scriu rânduri

Parcă devenim mai nimeni

Că ne vin atâtea gânduri,

Dar un gol simțim în inimi...

Victor Bragagiu